钦定古今图书集成/明伦汇编/家范典/第111卷 > 《尔雅》 > 《赠何劭王济并序》傅咸
## 钦定古今图书集成/明伦汇编/家范典/第111卷 > 《尔雅》 > 《赠何劭王济并序》傅咸

《朗陵公何敬祖》，“咸之从内兄国子祭酒《王武子》” 咸。

从姑之外孙也。并以明德见重于世，咸亲之重之，情犹同生，义则师友。何公既登侍中，武子俄而亦作二贤，相得甚欢，咸亦庆之。然自恨暗劣，虽愿其缱绻而从之，末由历试无效，且有家艰，心存目替，赋诗申怀，以贻之云尔。

日月光太清，列宿曜紫微。赫赫大晋朝，明明辟皇闱。
吾兄既凤翔，王子亦龙飞。双鸾游兰渚，《二离》扬清晖。
携手升玉阶，并坐侍丹帷。金珰缀惠文，煌煌发令姿。
斯荣非攸庶，缱绻情所希。岂不企高踪，麟趾邈难追。
临川靡芳饵，何为守空坻。槁叶待风飘，逝将与君违。
违君能无恋，尸素当言归。归身蓬荜庐，乐道以忘饥。
进则无云补，退则恤其私。但愿隆弘美，王度日清夷。